Imtella' Marzu 30, 2021 - Aġġornata 30 Ta' Marzu, 2021 3:29pm Marc Feren Claude Biart kien ilu mfittex mill-Pulizija Taljana għal dawn l-aħħar 7 snin fuq allegat traffikar tad-droga kokaina fl-Olanda. Biart ta' 53 sena, li huwa allegat membru tal-'Ndrangheta, kien qed jgħix ħajja trankwilla f'Boca Chica fir-Repubblika Domnikana meta fettillu jtella' filmat tiegħu onlajn qed isajjar xi ikel. Fil-filmat, Biart qgħad attent li ma jġibx wiċċu jidher iżda ma rrealizzax li t-tpinġija kienet se tikxfu mal-pulizija. L-'Ndrangheta hija waħda mill-aktar organizzazzjonijiet kriminali b'saħħithom minn madwar id-dinja kollha u hija bbażata f'Calabria. Bħalissa fl-Italja qed jitressqu mal-355 persuna l-qorti fuq allegat involviment mafjuż. Fost dawn tressqu membri magħrufa bħala 'l-oħxon', 'il-lupu' u 'il-bjond'.